PRITARTA

Kauno rajono savivaldybės tarybos

2020 m. vasario 27 d. sprendimu Nr. TS-111

**SAVIVALDYBĖS BIUDŽETINĖS ĮSTAIGOS**

 **ČEKIŠKĖS SOCIALINĖS GLOBOS IR PRIEŽIŪROS NAMŲ**

**2019 METŲ VEIKLOS ATASKAITA**

**I SKYRIUS**

**VADOVO ŽODIS**

Savivaldybės biudžetinė įstaiga Čekiškės socialinės globos ir priežiūros namai (toliau – Įstaiga) yra biudžetinė įstaiga. Įstaiga pradėjo veiklą 1994 m. sausio 1 d.

Įstaiga teikia kompleksines ilgalaikės ir trumpalaikės socialinės globos paslaugas Kauno rajono vienišiems, senyvo amžiaus, suaugusiems, turintiems negalią asmenims, kuriems nustatytas socialinės globos poreikis bei savarankiško apgyvendinimo paslaugas senyvo amžiaus asmenims, kuriems nereikia nuolatinės, intensyvios priežiūros. Įstaigoje yra du skyriai – 22 vietų Socialinės globos ir 8 vietų Savarankiško gyvenimo.

Įstaigos veiklos tikslai:

- socialinės globos paslaugų gavėjams teikti kompleksinę pagalbą, sudaryti palankias gyvenimo sąlygas;

- savarankiško gyvenimo paslaugų gavėjams teikti apgyvendinimo paslaugas, sudaryti palankias gyvenimo sąlygas;

**-** saugoti ir ginti paslaugų gavėjų teises, sudaryti tinkamas sąlygas jų gyvybiniams ir saviraiškos poreikiams tenkinti.

Įstaigos filosofija yra ta, kad žmogaus gyvybė yra neįkainojama, nes laikas skirtas žmogui būti žemėje yra susijęs su jo atliekama individualia misija, kurios neriboja žmogaus turimos negalios. Todėl Įstaigoje yra stengiamasi dėti pastangas, kad žmogus gyventų kuo ilgiau, stengiantis maksimaliai užtikrinti tam tinkamas sąlygas.

2019 metais Įstaiga pradėjo teikti maitinimo paslaugą Čekiškės seniūnijos gyventojams, kurie dėl nepakankamo savarankiškumo ar nepakankamų pajamų nepajėgia apsirūpinti maisto produktais. Šios paslaugos teikimas ženkliai palengvino dalies seniūnijos gyventojų būtiniausių ir gyvybiškai svarbių poreikių patenkinimą.

Tikslinga paminėti, kad buvo trinkelėmis išklotas pasivaikščiojimui aplink Įstaigos pastatą skirtas takas, kas yra ypatingai svarbu visiems Įstaigos gyventojams.

2019 metai pasižymėjo sąlyginai dideliu mirtingumu, tačiau tai nesutrukdė sėkmingai teikti paslaugas gyventojams.

**II SKYRIUS**

**VEIKLOS TIKSLŲ ĮGYVENDINIMAS**

***Įstaigos biudžetas.*** 2019 m. Savivaldybės taryba Įstaigai patvirtino biudžetą, kurį sudarė 284700,00 Eur. Iš jų: Savivaldybės biudžeto lėšos – 131900,00 Eur; spec. lėšos – 83000,00 Eur; Valstybės tikslinės dotacijos 69800,00 Eur.

2019 m. valstybės tikslinių dotacijų buvo gauta 39600,00 Eur daugiau, todėl buvo mažinamos Savivaldybės biudžeto lėšos.

2019 m. Įstaiga baigė be kreditorinių įsiskolinimų.

Lentelėje pateikiama informacija apie Įstaigos finansavimą.

|  |  |  |  |  |  |  |
| --- | --- | --- | --- | --- | --- | --- |
| Finansavimo šaltiniai | 2017 m. patvirtinti asignavimai, Eur | 2017 m. gauti asignavimai, Eur | 2018 m. patvirtinti asignavimai, Eur | 2018 m. gauti asignavimai, Eur | 2019 m. patvirtinti asignavimai, Eur | 2019 m. gauti asignavimai, Eur |
| Savivaldybės biudžeto lėšos | 107500 | 94600 | 120500 | 83000 | 131900 | 90500 |
| Valstybės tikslinės dotacijos | 44700 | 44700 | 58200 | 58200 | 69800 | 69800 |
| Spec. lėšos | 57200 | 51508 | 83100 | 80090 | 83000 | 78000 |
| Iš viso: | 209400 | 190808 | 261800 | 221290 | 284700 | 238300 |

Atsižvelgiant į tai, kad Įstaigai buvo patvirtintas didesnis biudžetas, 2019 m. Įstaiga parengė Savivaldybės tarybos sprendimo projektą “Dėl Savivaldybės biudžetinės įstaigos Čekiškės socialinės globos ir priežiūros namų teikiamos ilgalaikės ir trumpalaikės socialinės globos ir apgyvendinimo Savarankiško gyvenimo skyriuje kainų nustatymo”, kurį pateikė Socialinės paramos skyriui.

2019 m. vasario 28 d. Savivaldybės tarybos sprendimu Nr. TS-61 buvo patvirtintos naujos gyventojų išlaikymo kainos.

Lentelėje pateikiama informacija apie Įstaigos kasines išlaidas 2018 – 2019 m.

|  |  |  |
| --- | --- | --- |
| Išlaidų pavadinimas | Kasinės išlaidos 2018 m., Eur | Kasinės išlaidos 2019 m., Eur |
| Darbo užmokestis ir socialinis draudimas | 140267,04 | 159532,62 |
| Prekių, paslaugų ir darbų apmokėjimas | 79310,81 | 78767,38 |
| Materialiojo ir nematerialiojo turto kūrimo ir įsigijimo išlaidos | 1712,15 | 0 |
| Iš viso: | 221290,00 | 238300,00 |

Įstaiga turi paramos gavėjo statusą

Lentelėje pateikiama informacija apie gautą paramą.

|  |  |  |  |
| --- | --- | --- | --- |
| Paramos rūšis | 2018 metai, Eur | 2019 metai, Eur | Paramos nauda |
| 2 proc. GPM | 199,36 | 203,56 | Įstaigos veiklai organizuoti |

***Įstaigos gyventojų sudėtis.*** 2019 m. pabaigoje Įstaigoje gyveno 30 gyventojų. Iš jų
22 stacionarios socialinės globos gavėjai (toliau – globojami asmenys) (14 moterų ir 8 vyrai) ir 8 savarankiško gyvenimo paslaugos gavėjai (toliau – savarankiški asmenys) (6 moterys ir 2 vyrai). Palyginti su 2018 m. pabaiga, Įstaigoje gyveno 22 stacionarios socialinės globos gavėjai (13 moterų ir 9 vyrai) ir 8 savarankiško gyvenimo paslaugos gavėjai (3 moterys ir 5 vyrai). 2019 m. pabaigoje jauniausiam gyventojui buvo 50 metų, vyriausiam 98 metai.

2019 m. mirė 9 gyventojai, į Įstaigą atvyko gyventi 10 naujų gyventojų. 1 gyventojas išvyko gyventi savarankiškai.

2019 metų pabaigoje gyventojai turėjo šiuos spec. poreikius: 12 gyventojų nuolatinę slaugą, 6 gyventojai senatvinę demenciją, 2 gyventojai nuolatinę priežiūrą. 2019 m. 5 gyventojams buvo pervertintas socialinių paslaugų poreikis. Vienam gyventojui buvo nustatytas neveiksnumas.

Lentelėje pateikiama informacija apie gyventojų kaitą.

|  |  |  |  |  |  |  |  |
| --- | --- | --- | --- | --- | --- | --- | --- |
| 2017 m. mirusių gyventojų amžius | 2017 m. atvykusių gyventojų amžius | 2018 m. mirusių gyventojų amžius | 2018 m. išvykusių savarankiškai gyventi gyventojų amžius | 2018 m. atvykusių gyventojų amžius | 2019 m. mirusių gyventojų amžius | 2019 m. išvykusių savarankiškai gyventi gyventojų amžius | 2019 m. atvykusių gyventojų amžius |
| 45 m. | 62 m. | 70 m. | 69 m. | 68 m. | 72 m. | 74 m. | 61 m. |
| 65 m. | 77 m. | 72 m | 74 m. | 73 m. | 77 m. | \_\_\_\_\_\_ | 67 m. |
| \_\_\_\_\_\_ | \_\_\_\_\_\_ | 80 m. | 78 m | 76 m. | 77 m. | \_\_\_\_\_\_ | 70 m. |
| \_\_\_\_\_\_ | \_\_\_\_\_\_ | 86 m. | 79 m. | 77 m. | 80 m. | \_\_\_\_\_\_ | 73 m. |
| \_\_\_\_\_\_ | \_\_\_\_\_\_ | 86 m. | 82 m. | 79 m. | 83 m. | \_\_\_\_\_\_ | 75 m. |
| \_\_\_\_\_\_ | \_\_\_\_\_\_ | 90 m. | \_\_\_\_\_\_ | 79 m. | 84 m. | \_\_\_\_\_\_ | 83 m. |
| \_\_\_\_\_\_ | \_\_\_\_\_\_ | \_\_\_\_\_\_ | \_\_\_\_\_\_ | 83 m | 87 m. | \_\_\_\_\_\_ | 85 m. |
| \_\_\_\_\_\_ | \_\_\_\_\_\_ | \_\_\_\_\_\_ | \_\_\_\_\_\_ | 83 m | 87 m. | \_\_\_\_\_\_ | 87 m. |
| \_\_\_\_\_\_ | \_\_\_\_\_\_ | \_\_\_\_\_\_ | \_\_\_\_\_\_ | 84 m | 90 m. | \_\_\_\_\_\_ | 88 m. |
| \_\_\_\_\_\_ | \_\_\_\_\_\_ | \_\_\_\_\_\_ | \_\_\_\_\_\_ | 86 m. | \_\_\_\_\_\_ | \_\_\_\_\_\_ | 91 m. |
| \_\_\_\_\_\_ | \_\_\_\_\_\_ | \_\_\_\_\_\_ | \_\_\_\_\_\_ | 89 m. | \_\_\_\_\_\_ | \_\_\_\_\_\_ | \_\_\_\_\_\_ |
| 1 moteris | 1 moteris | 3 moterys | 2 moterys | 6 moterys | 4 moterys | \_\_\_\_\_\_ | 8 moterys |
| 1 vyras | 1 vyras | 3 vyrai | 3 vyrai | 5 vyrai | 5 vyrai | 1 vyras | 2 vyrai |
| Iš viso mirė 2 | Iš viso atvyko 2 | Iš viso mirė 6 | Iš viso išvyko 5 | Iš viso atvyko 11 | Iš viso mirė 9 | Iš viso išvyko 1 | Iš viso atvyko 10 |

Trijų paskutinių metų mirtingumo metinis vidurkis Įstaigoje buvo 5,6 gyventojo.

Toliau lentelėje pateikiami duomenys apie gyventojų amžiaus ribas.

|  |  |  |  |
| --- | --- | --- | --- |
| Gyventojų amžiaus kriterijai | 2017 metų gyventojų amžiaus ribos paskutinėje metų dienoje. | 2018 metų gyventojų amžiaus ribos paskutinėje metų dienoje | 2019 metų gyventojų amžiaus ribos paskutinėje metų dienoje |
| Jauniausias | 48 m. | 49 m. | 50 m. |
| Vyriausias | 96 m. | 97 m. | 98 m. |

***Teikiamų paslaugų sudėtis.*** Įstaigoje buvo teikiamos šios paslaugos:

informavimas;

konsultavimas;

tarpininkavimas ir atstovavimas;

apgyvendinimas;

kasdienio gyvenimo įgūdžių ugdymas ir palaikymas (tvarkant pinigų apskaitą, įsigyjant prekes, atliekant buitinius darbus, bendraujant, savarankiškai tvarkant patalpas, aplinką ir pan.);

įgūdžių ugdymas ir dienos užimtumas ar jo organizavimas;

laisvalaikio organizavimas;

pagalba rengiantis, maitinantis, prausiantis ir kt. pobūdžio pagalba;

asmeninės higienos paslaugų organizavimas (skalbimo paslaugų ir pan.), maitinimas, sveikatos priežiūros paslaugų organizavimas ir bendrosios praktikos slaugos teikimas;

kitos paslaugos, reikalingos asmeniui pagal jo savarankiškumo lygį.

***Asmenų apgyvendinimas ir paslaugų planavimas.*** Norintiems apsigyventi asmenims, kitiems šeimos nariams ar artimiesiems giminaičiams buvo užtikrinta galimybė susipažinti su gyvenimo sąlygomis Įstaigoje. Su visais naujai apgyvendintais asmenimis buvo pasirašytos sutartys dėl gyvenimo Įstaigoje, kurioje numatytos socialinės globos teikimo sąlygos, teikimo laikas, sutarties šalių teisės, pareigos, atsakomybė ir kitos sąlygos. Sutarties formos yra patvirtintos Savivaldybės administracijos direktoriaus įsakymu. Iki sutarčių pasirašymo, asmenys buvo supažindinti su vidaus tvarkos taisyklėmis ir kitais dokumentais, reglamentuojančiais gyvenimą Įstaigoje. Visiems naujai atvykusiems asmenims paslaugos buvo pradėtos teikti tik esant Savivaldybės siuntimui.

Paslaugos buvo planuojamos išsamiai ir visapusiškai įvertinus asmens poreikius (sveikatos, laisvalaikio organizavimo, socialinių įgūdžių ugdymo ir palaikymo), atsižvelgiant į gebėjimus, gabumus, silpnąsias savybes, situaciją šeimoje, socialinę riziką, negalią; ypatumus, susijusius su amžiumi, branda, etnine kilme, kalba, religija, lytimi ir kt. Visiems socialinės globos gavėjams buvo sudaryti individualūs socialinės globos planai. Gyventojams teikiamų paslaugų efektyvumas buvo užtikrinamas vertinant jų poreikius.

Vertinant asmens poreikius, dalyvavo socialiniai darbuotojai, slaugytojas ir jų padėjėjai, kiti reikalingi specialistai, pats asmuo ar, esant poreikiui, kiti šeimos nariai ar artimieji giminaičiai (visa tai buvo fiksuojama asmens bylose). Asmuo (globėjas) ir Įstaiga kartu rūpinosi, kaip asmeniui užtikrinti techninės pagalbos priemonių įsigijimą.

Visiems naujai atvykusiems asmenims buvo užvestos asmens bylos (socialinio darbo), kuriose yra kaupiama su asmeniu susijusi informacija. Socialinės globos paslaugas gaunantiems asmenims taip pat sudaromos sveikatos priežiūros bylos.

***Individualūs socialinės globos planai.*** Asmenims, gaunantiems socialinės globos paslaugas (22 gyventojai), pagal įvertintus poreikius buvo sudarinėjami ir peržiūrimi individualūs socialinės globos planai (toliau – ISGP). Juose buvo pateikta detali informacija apie asmens socialinius ryšius, šeimą, informacija iš pirmines ambulatorines asmens sveikatos priežiūros paslaugas teikiančio gydytojo apie asmens sveikatos būklę ir informacija apie Įstaigoje įvertintus asmens poreikius. ISGP numatyta, kokiomis priemonėmis bus siekiama socialinės globos uždavinių įgyvendinimo, detalizuotos paslaugos (socialinės, sveikatos priežiūros ir kt.), kurios asmeniui teikiamos ar organizuojamos, rašomos žymos apie periodiškai vykdomą ISGP peržiūrą (kokie buvo pokyčiai, koks rezultatas pasiektas, kokie numatomi tolesni veiksmai, kad būtų pasiekti užsibrėžti tikslai ir uždaviniai, trumpas ISGP įgyvendinimo proceso aprašymas ir kita). ISGP yra kiekvieno socialinės globos paslaugas gaunančio gyventojo asmens byloje. ISGP rengė Įstaigos specialistai, esant poreikiui, dalyvavo kiti reikalingi specialistai. Pagal galimybes buvo užtikrintas paties asmens ar jo globėjo, kitų šeimos narių ar artimųjų giminaičių dalyvavimas sudarant, peržiūrint ir tikslinant ISGP. Į jų nuomonę kiek įmanoma buvo atsižvelgiama. Asmenims su negalia pagal įvertintus poreikius ISGP buvo numatytos priemonės, užtikrinančios asmens poreikių tenkinimą.

Periodinė ISGP peržiūra ir tikslinimas padėjo užtikrinti teikiamų paslaugų efektyvumą. Peržiūrėtuose ir patikslintuose ISGP buvo pateikti ir įvertinti socialinės globos teikimo laikotarpiu pasiekti rezultatai, įvertinti asmens paslaugų poreikių pokyčiai bei numatytos naujos priemonės, susijusios su šių poreikių tenkinimu.

Asmeniui užtikrinta, kad ISGP bus įgyvendinamas užtikrinant tinkamą personalo, teikiančio paslaugas, skaičių atskiroms paslaugų gavėjų grupėms.

ISGP yra sudaromas pagal direktoriaus patvirtintą ISGP sudarymo tvarką.

***Gyventojų gerovės, įvairiapusių poreikių užtikrinimas, teikiant paslaugas.*** Asmens kasdieninė veikla buvo organizuojama ir paslaugos teikiamos taip, kad palaikytų, skatintų ir motyvuotų asmenį būti kuo savarankiškesnį – gamintis maistą savo reikmėms, tvarkytis gyvenamąjį kambarį ir kita. Asmeniui užtikrinta pagalba atliekant buitines, savitvarkos, saviraiškos funkcijas, asmuo aprūpintas priemonėmis, padedančiomis lavinti bei palaikyti dėl asmens sveikatos būklės prarastus įgūdžius. Asmeniui užtikrinama aplinka, pagrįsta abipusiu asmens ir Įstaigos darbuotojų pasitikėjimu ir pagarba.

Įstaiga asmeniui pagal poreikius užtikrino galimybes skaityti spaudos leidinius, knygas ar kitokiu būdu gauti jį dominančią informaciją. Įstaigoje buvo prenumeruojamas vienas spaudos leidinys. Įstaiga papildė savo turimą biblioteką. Gyventojai taip pat naudojosi Čekiškės biblioteka.

Asmenys pagal savo gebėjimus ir galimybes buvo įtraukiami į visų sprendimų, susijusių su jo gyvenimu įstaigoje, priėmimą. Asmeniui su negalia (išskyrus slaugomus asmenis) buvo sudarytos sąlygos, įgalinančios asmenį viską, kas įmanoma, atlikti pačiam.

Nors Įstaiga globojamiems asmenims, išskyrus slaugomus asmenis, sudaro sąlygas dalyvauti kuriant higienišką aplinką – jam pačiam tvarkyti ir prižiūrėti savo gyvenamąjį kambarį bei prižiūrėti (stebėti) bendrąsias Įstaigos patalpas, jų švarą ir tvarką, tačiau dėl sveikatos būklės tokių asmenų nebuvo. 5 savarankiški asmenyspatys tvarkėsi ir prižiūrėjo savo gyvenamąjį kambarį bei bendrąsias Įstaigos patalpas, iš dalies padedant darbuotojams.
3 savarankiški asmenys tvarkėsi dalinai.

Asmeniui jo gyvenamajame kambaryje buvo užtikrinamos sąlygos skaityti ar užsiimti kita laisvalaikio veikla, atsižvelgiant į asmens pageidavimus, įrengiant reikiamą apšvietimą.

Judėjimo negalią turintiems asmenims buvo sudarytos sąlygos stebėti aplinką pro langą sėdint ar gulint.

Globojamiems asmenims, padedant Įstaigos darbuotojams, buvo užtikrinta galimybė naudotis buitine skalbimo mašina, sudarytos sąlygos asmeniui pačiam skalbti ir išsidžiovinti savo drabužius. Iš dalies savarankiškų globojamų asmenų, kurie tuo naudojosi, buvo vienas.

Asmeniui, atsižvelgiant į jo savarankiškumo lygį, motyvaciją ar specifinius poreikius (dėl terapijos), laikantis patvirtintų gyvūnų laikymo ir higienos reikalavimų, buvo sudarytos galimybės Įstaigoje auginti naminį gyvūną ir juo rūpintis. Vienas gyventojas prižiūrėjo katę, 6 gyventojai bendrai prižiūrėjo Įstaigoje laikomą šunį.

Globojamas asmuo individualiai pagal Įstaigos nustatytą tvarką aprūpinamas patalyne, rankšluosčiais, drabužiais, avalyne, reikiamomis higienos priemonėmis ir kitais būtinais daiktais, atsižvelgiant į asmens poreikius, lytį ar neplanuotai atsiradusias aplinkybes. Drabužiai, avalynė, rankšluosčiai skiriami kiekvienam individualiai ir negali būti naudojami bendrai. 2019 m. Įstaigai nebuvo poreikio aprūpinti globojamų asmenų drabužiais ir avalyne.

Kiekvienas gyventojas turėjo baldus (lova, spintelė, kėdė, spinta ar atskira uždara spintos dalis) ir minkštas inventorius čiužinys (globojamiems), pagalvė, antklodė, paklodė, pagalvės ir antklodės užvalkalai, lovatiesė, du rankšluosčiai). Gyventojams buvo užtikrinta galimybė saugiai laikyti asmeninius daiktus rakinamoje spintelėje. Lovos skalbiniai, rankšluosčiai, drabužiai globojamiems asmenims buvo keičiami pagal poreikį, bet ne rečiau kaip kas 7 dienas. Apatiniai drabužiai buvo keičiami kiekvieną dieną. Savarankiški asmenys tai atliko su daline darbuotojų pagalba. Globojamiems asmenims lovos skalbinių, rankšluosčių, drabužių skalbimui buvo perkama skalbimo paslauga. Savarankiški asmenys patys skalbėsi drabužius, prižiūrint Įstaigos darbuotojui.

Esant poreikiui, darbuotojai atliko smulkius rūbų taisymo darbus (ištrūkusių sagų prisiuvimas ir iširusių siūlių susiuvimas).

Negalintys savimi pasirūpinti gyventojai buvo kiekvieną dieną apiprausiami ir pagal poreikį maudomi, bet ne rečiau kaip kas 7 dienas. Tokių asmenų buvo 11. 14 asmenų tai atliko dalinai padedant darbuotojams. Kiekvienam globojamam asmeniui buvo išduodamos šios higienos priemonės pagal poreikį: kempinė maudymuisi, muilas, dantų šepetukas, dantų pasta, šampūnas galvos plovimui.

Globojami asmenys turi „savą asmenį” – pasirinktą Įstaigos darbuotoją, kuriam patiki problemas, juo pasitiki, yra išklausomi.

Gyventojams pageidaujant, buvo organizuojamas religinių patarnavimų bei sielovados pagalbos teikimas, pasitelkiant Čekiškės Švč. Trejybės parapijos kleboną. Klebonas religinius patarnavimus gyventojams Įstaigoje 2019 m. teikė 15 kartų.

Esant poreikiui, asmeniui padedama kontroliuoti elgesį stresinėse situacijose, patiriant ar išgyvenant krizes, netektis, tarpininkaujama, kad būtų išspręsti konfliktai ar sumažinti emociniai išgyvenimai.

Skatinamas ir palaikomas asmens aktyvumas, dalyvavimas, siekiant bendros Įstaigos gerovės, užtikrinamas asmens žinojimas, kad jis bus suprastas ir neatstumtas. Sprendimai priimami ir įgyvendinami kartu su gyventojais, pagal galimybes atsižvelgiant į jų norus, įsitikinimus ir gebėjimus.

Asmens pinigai, turtas, dokumentai įtraukiami į apskaitą, naudojami ir saugomi pagal Įstaigos patvirtintą tvarką, užtikrinančią geriausius asmens interesus. 2019 m. pabaigoje 6 asmenys laikė asmenines lėšas Įstaigos kasoje. 22 asmenys Įstaigoje laikė dokumentus.

Lentelėje pateikiama informacija apie gyventojų dalyvavimą renginiuose.

|  |  |
| --- | --- |
| **2019 m. renginiai** | **2019 m. renginių skaičius** |
| Religinio pobūdžio renginiai (dalyvavimas religinėse šventėse, mirusių gyventojų minėjimuose) | 10 |
| Šventės, mugės, jubiliejiniai renginiai, koncertai, spektakliai, išvykos (už Įstaigos ribų) | 12 |
| Šventės, minėjimai (Įstaigoje) | 4 |
| Gyventojų sveikinimai jubiliejų proga | 5 |

Vasaros metu kartą per savaitę, atsižvelgiant į oro sąlygas, buvo organizuojamos išvykos prie Dubysos Vilkijos apylinkių seniūnijoje. 2019 m. tokių gyventojų būdavo kiekvieną savaitę maždaug 6. 2019 m. keturi gyventojai du kartus buvo vežami grybauti į Vilkijos apylinkių seniūniją. Darbo dienomis gyventojams buvo organizuojama rytinė mankšta, kurioje dalyvaudavo 6 gyventojai. Tris kartus per savaitę buvo organizuojami grupiniai užsiėmimai: piešimas, spalvinimas (vidutiniškai 6 gyventojai); filmų peržiūra (vidutiniškai 8 gyventojai); stalo žaidimai (vidutiniškai 4 gyventojai).

Asmenims užtikrintas tarpininkavimas bendradarbiaujant su reikalingomis institucijomis, sprendžiant asmens paslaugų organizavimo ir kasdieninio gyvenimo problemas. Žymos apie tai yra užfiksuotos ISGP ar kituose asmens byloje pridedamuose dokumentuose.

***Gyventojų santykiai su artimaisiais ir bendruomene.*** Įstaiga tarpininkauja, kad asmuo palaikytų ar atkurtų nutrūkusius ryšius su šeimos nariais, artimaisiais giminaičiais, draugais, pažįstamais, jei tai neprieštarauja asmens interesams. Esant poreikiui, padeda palaikyti kontaktus su bendruomene ir kt. Įstaigoje apgyvendinus šeimos narius, kiek įmanoma yra skatinamas jų bendravimas ir tarpusavio ryšių stiprinimas. Asmens ISGP yra numatytos konkrečios priemonės, susijusios su asmens socialinių ryšių tinklo sukūrimu, atkūrimu ar palaikymu.

Asmuo su visais jo pageidaujamais asmenimis gali pasimatyti pagal Įstaigos vidaus tvarkos taisyklėse nustatytą tvarką, išskyrus atvejus, kai tie pasimatymai kelia pavojų jo ar aplinkinių sveikatai ar saugumui. Įstaigoje ši tvarka yra aptarta su Įstaigos taryba.

Esant poreikiui, asmeniui yra sudarytos galimybės tiesiogiai bendrauti laiškais, telefonu, internetu. 18 gyventojų turi asmenines mobilaus ryšio priemones, kurių pagalba bendrauja su artimaisiais. Asmuo skatinamas bendrauti su kitais Įstaigos gyventojais, gerbiant kito asmens norus, interesus.

Asmeniui užtikrinta, kad jis gali laikinai savo noru išvykti iš Įstaigos svečiuotis pas šeimos narius, artimuosius giminaičius ar pažįstamus švenčių dienomis, savaitgaliais ir ilgesniam laikotarpiui – iki 45 kalendorinių dienų per metus (dėl asmeniui svarbių priežasčių asmens, šeimos narių ar artimųjų giminaičių prašymu gali būti nustatytas ir ilgesnis laikotarpis). Asmeniui yra išlaikoma galimybė grįžti į Įstaigą tomis pačiomis sąlygomis, kaip ir buvo apgyvendintas, remiantis Įstaigos vidaus tvarkos taisyklėse nustatyta tvarka. Asmens išvykimo gydytis į sveikatos priežiūros įstaigą trukmė nėra ribojama. 2019 m. 5 asmenys buvo laikinai išvykę ir iš viso nebuvo Įstaigoje 160 dienų. 14 asmenų gydėsi stacionariose sveikatos priežiūros įstaigose ir iš viso nebuvo Įstaigoje 347 dienas. Asmenys stacionariose sveikatos priežiūros įstaigose buvo lankomi Įstaigos darbuotojų.

***Sveikatos priežiūros organizavimas ir slauga.*** Gyventojams užtikrinta teisė pasirinkti sveikatos priežiūros įstaigą ar gydytoją. Visi gyventojai 2019 m. buvo pasirinkę Vilkijos pirminės sveikatos priežiūros centrą. Gyventojams buvo organizuojamas sveikatos priežiūros paslaugų prieinamumas. Pas gydytojus specialistus, taip pat hospitalizacijai, gyventojai buvo vežiojami. Įstaiga aprūpino globojamus asmenis gydytojo paskirtais medikamentais. Savarankiški asmenys gydytojo paskirtus medikamentus įsigijo savo lėšomis. Visiems gyventojams buvo užtikrinta, kad iškilus problemoms su jų sveikatos būklės pasikeitimais, saugumu ar kitomis aplinkybėmis, gyventojų pageidavimu apie tai nedelsiant buvo informuojami jų artimieji.

Slaugomiems asmenims buvo užtikrinta kokybiška nuolatinė priežiūra ir slauga pagal individualius poreikius. Įstaiga yra apsirūpinusi reikalingomis techninės pagalbos priemonėmis, padedančiomis darbuotojams saugiai ir kokybiškai atlikti kasdienines funkcijas. Įstaigoje yra du mobilūs ir du stacionarūs keltuvai.

Globojamam asmeniui, kuris pats negali savarankiškai pavalgyti, Įstaigoje užtikrinama individuali, diskretiška personalo pagalba valgant. Įstaiga užtikrina, kad kiekvienam maitinimo režimo laiku pagalbos reikalingam asmeniui būtų priskirtas pagalbą valgant teikiantis asmuo. 2019 m. pabaigoje su personalo pagalba buvo maitinami 5 globojami asmenys.

Slaugomi asmenys buvo aprūpinti reikalingomis slaugos priemonėmis (sauskelnės, paklodės, čiužiniai pragulų profilaktikai ir kt.) ir teisės aktų nustatyta tvarka aprūpinami reikalingomis asmeniui skirtomis techninės pagalbos priemonėmis (funkcinės lovos, vežimėliai ir kt.).

Lentelėje pateikiama informacija apie 2019 m. pabaigoje naudotas individualias pagalbines priemones.

|  |  |
| --- | --- |
| **Pagalbinės priemonės** | **Naudojančių gyventojų skaičius** |
| Funkcinės lovos | 18 |
| Neįgaliųjų vežimėliai | 8 |
| Vaikštynės | 1 |
| Lazdos | 1 |
| Praguliniai profilaktiniai čiužiniai | 1 |
| Sauskelnės | 18 |

Personalas turi konfliktinių situacijų valdymo žinių ir žino, kad Įstaigoje asmenų priverstinio izoliavimo procedūros, intensyvaus stebėjimo kambarių įrengimas, gydytojų nepaskirtų medikamentų siūlymas gyventojams ir kt. priverstinės priemonės asmeniui negali būti taikomos.

Globojamiems asmenims buvo tvarkomos asmens sveikatos priežiūros bylos, kuriose buvo informacija, susijusi su jų sveikatos tvarkymu.

Įstaigai yra išduota Slaugos – bendrosios praktikos slaugos licencija, Įstaiga turi pasitvirtinusi Pacientų vidaus tvarkos taisykles. Bendrosios praktikos slaugos paslaugos Įstaigoje teikiamos globojamiems asmenims. Savarankiškiems asmenims šias paslaugas teikia Vilkijos PSPC Čekiškės medicinos punktas.

Gyventojai periodiškai lankėsi pas šeimos gydytoją Vilkijos PSPC Čekiškės medicinos punkte. Atsiradus poreikiui gyventojams apsilankyti pas kitus sveikatos priežiūros specialistus, buvo organizuojamas jų transportavimas. 2019 m. 14 gyventojų buvo skiepijami nuo gripo.

Lentelėje pateikiama informacija apie gyventojų apsilankymą pas sveikatos priežiūros specialistus 2019 metais.

|  |  |
| --- | --- |
| **Sveikatos priežiūros specialistai** | **Apsilankymų skaičius** |
| Endokrinologo konsultacija | 3 |
| Kardiologo konsultacija | 2 |
| Momologo konsultacija | 3 |
| Neurologo konsultacija | 5 |
| Oftalmologo konsultacija | 3 |
| Onkologo konsultacija | 2 |
| Psichiatro konsultacija | 6 |
| Pulmonologo konsultacija | 2 |
| Reabilitologo konsultacija | 1 |
| Rentgeno procedūra  | 2 |
| Skubios medicinos pagalbos iškvietimas į Įstaigą | 20 |
| Urologo konsultacija | 2 |

Įstaigoje yra vienas pirmosios pagalbos rinkinys.

Įstaiga 2019 m. buvo apsidraudusi civiline atsakomybe už pacientams padarytą žalą.

***Gyventojų maitinimas.*** Asmuo gauna jo fiziologinius poreikius ir sveikatos būklę atitinkantį, reikiamą kiekį energetinių verčių bei kaloringumą turintį maitinimą, įvertinus būtinumą gauti dietinį maitinimą. Įstaiga maitinimą organizuoja pagal teisės aktų reikalavimus.

Įstaigoje 2019 m. maitinimą gavo 22 globojami asmenys ir 5savarankiški asmenys. Globojamiems asmenims maitinimas įeina į socialinės globos paslaugos sudėtį. Savarankiškiems asmenims maitinimas teikiamas jų pageidavimu. Įstaigoje asmeniui sudaryta galimybė kasdien susipažinti su meniu. Asmenys maitinimą gavo 3 kartus per dieną. Maitinimą sudarė: pusryčiai, pietūs, vakarienė. Asmenys, kurie serga diabetu, buvo maitinami 4 kartus. 2019 m. pabaigoje tokių asmenų buvo 2.

Įstaigoje, atsižvelgiant į asmens sveikatos būklę ir jo savarankiškumą, yra paisoma asmens teisės pasirinkti, kur jam valgyti – savo kambaryje ar bendroje valgykloje. Asmuo valgykloje turi savo nuolatinę vietą. 2019 m. pabaigoje dėl sveikatos būklės 12 asmenų valgė savo kambariuose.

Asmenims buvo sudarytos sąlygos bet kuriuo paros metu, esant poreikiui, išgerti šiltos kavos, arbatos ar vandens.

2019 m. buvo atliekamas planinis vandentiekio vandens mikrobiologinis tyrimas, siekiant nustatyti koliforminių bakterijų, žarnyno lazdelių, žarninių enterokokų skaičių, kurių nebuvo aptikta.

Asmeniui pagal jo savarankiškumo lygį, galimybes ir pageidavimus sudarytos sąlygos užsiimti maisto savo poreikiams ruošimu, stalo serviravimu ar panašia veikla. Įstaigoje veikia virtuvėlė individualiam maisto gaminimui. 2019 m. dėl sveikatos būklės nė vienas globojamas gyventojas nesinaudojo individualia virtuvėle. Virtuvėlėje savarankiškai gaminosi maistą tik savarankiški gyventojai.

2019 m. Įstaiga pradėjo teikti maitinimo paslaugą 8 Čekiškės seniūnijos gyventojams, dėl nepakankamų pajamų ar kitų priežasčių, negalinčių maitintis savo namuose. Įstaiga parengė ir pateikė Socialinės paramos skyriui Savivaldybės biudžetinės įstaigos Čekiškės socialinės globos ir priežiūros namų Maitinimo paslaugos teikimo Čekiškės seniūnijos gyventojams tvarkos aprašo projektą, kuris administracijos direktoriaus buvo patvirtintas 2019-06-03 įsakymu Nr. ĮS-1028. Įstaiga taip pat 2019-06-18 direktoriaus įsakymu Nr. ĮS-23 pasitvirtino Maitinimo paslaugos teikimo Čekiškės seniūnijos gyventojams Savivaldybės biudžetinėje įstaigoje Čekiškės socialinės globos ir priežiūros namuose vidaus tvarkos taisykles.

Čekiškės seniūnijos gyventojai gavo tris kartus per savaitę pietus Įstaigoje. Vieno maitinimo kaina 2,17 Eur yra patvirtinta Savivaldybės tarybos.

Gyventojų maitinimui Įstaiga yra pasitvirtinusi 3,90 Eur dienos kainą.

Teikiant maitinimą, yra vadovaujamasi Įstaigoje parengtais valgiaraščiais: sezoniniai vasaros-rudens, dešimtadienių, dietiniai.

***Gyventojų teisių užtikrinimas.*** Asmeniui vidaus tvarkos taisyklėse yra garantuota, kad jo pageidavimu yra sudaromos sąlygos be pašalinių asmenų gauti konsultacijas ir kitas paslaugas turtiniais, finansiniais, draudimo, testamento sudarymo ir kitais klausimais.

Vidaus tvarkos taisyklėse asmenims yra užtikrinta, kad tuo atveju, kai gyvenamajame kambaryje gyvena keli asmenys, derinami kambaryje gyvenančių asmenų interesai, charakteriai, poreikiai, išklausant asmens pageidavimus dėl kaimynų pasirinkimo ir įvertinant kiekvieno asmens sugebėjimą prisitaikyti prie gyvenamojo kambario kaimyno (-ų). Esant būtinumui, asmuo gali būti perkeltas į kitą kambarį ar apgyvendintas su kitu asmeniu, tačiau tik apie tai iš anksto pranešus asmeniui ir gavus jo ir kito asmens, kartu gyvensiančio su juo, sutikimą. Žymos apie tai yra užfiksuotos asmens byloje pridedamuose dokumentuose. 2019 m. 7 asmenys buvo perkelti į kitą kambarį, gavus jų sutikimus.

Asmuo yra supažindintas su savo teise kreiptis į Įstaigos administraciją, personalą ar institucijas už Įstaigos ribų dėl įvykusios ar galimos fizinės, psichologinės, materialinės ar finansinės, seksualinės prievartos, diskriminacijos ar kitų asmens teisių pažeidimų. Asmens kreipimosi teisė nėra varžoma ir asmuo su tuo yra supažindintas. 2019 m. vienas asmuo, tarpininkaujant Įstaigai, kreipėsi į policiją dėl jo atžvilgiu įvykdytos nusikalstamos veikos.

Asmens teisių pasirinkimui ir jų saugumui užtikrinti Įstaigoje yra taikomos priemonės, skatinančios gyventojų priklausomybių nuo žalingų įpročių atsisakymą. Žymos apie konkrečius atvejus – ISGP ar kituose asmens byloje pridedamuose dokumentuose. 2019 m. tokios priemonės buvo taikomos vienam asmeniui.

Įstaigoje neribojama teisė į šeimos sukūrimą pačių asmenų apsisprendimu, sudarant šeimai tinkamas gyvenimo sąlygas. 2019 m, Įstaigoje gyveno dvi šeimos (sutuoktiniai).

Vidaus tvarkos taisyklėse užtikrinta, kad jokiomis priemonėmis nėra varžoma asmens laisvė išsakyti savo nuomonę, pageidavimus ar kritines pastabas dėl problemų, iškilusių teikiant paslaugas, į kurias Įstaiga operatyviai ir konstruktyviai reaguoja.

Asmuo yra supažindintas su nusiskundimų, prašymų pateikimo bei jų nagrinėjimo Įstaigoje procedūra ir žino, kad, baigus nagrinėti skundą ar prašymą, jam priimtina forma jis bus supažindintas su gautomis išvadomis bei sprendimais. Raštu pateikti skundai ir prašymai bei priimti sprendimai yra registruojami atskirame žurnale. 2019 m. nebuvo gauta raštiškų gyventojų skundų .

Įstaigoje veikia taryba, kurios sudėtyje yra Įstaigoje gyvenantys asmenys, personalo atstovai. Taryba teikė pasiūlymus Įstaigai dėl jos veiklos. Į tarybos pateiktus pagrįstus pasiūlymus Įstaiga atsižvelgė organizuodama veiklą.

Asmuo žino, kad už dažnus grubius, kitų asmenų interesus bei orumą pažeidžiančius veiksmus, prieštaraujančius vidaus tvarkos taisyklėms, teisėtvarkos pažeidimus ar sutarties pažeidimus jis gali būti pašalintas iš Įstaigos. Asmuo pasirašytinai yra supažindintas su šia informacija prieš pasirašydamas sutartį su Įstaiga. 2019 m. už pažeidimus su vienu asmeniu buvo nutraukta sutartis.

Įstaiga yra pasitvirtinusi korupcijos prevencijos programą. Siekiant išvengti korupcijos, yra įsiklausoma į gyventojų nuomonę, bendraujama su Įstaigos taryba. Gyventojai skatinami pranešti apie korupcinius teisės pažeidimus ar mėginimą juos daryti Įstaigos aplinkoje. 2019 m. Įstaigoje korupcijos apraiškų nebuvo nustatyta.

Vidaus tvarkos taisyklėse užtikrinta, kad asmuo išklausomas, vertinama jo nuomonė, gyvenimiška patirtis, siekiama asmens ir personalo tarpusavio supratimo. Asmuo pagal savo gebėjimus ir galimybes turi teisę išsakyti pageidavimus dėl Įstaigoje dirbančio personalo atliekamų funkcijų, elgesio ir pan., dėl gyvenamojo kambario kaimyno (-ų) pasirinkimo ir kita.

Asmeniui teisės aktų nustatyta tvarka užtikrintas laisvas politinių pažiūrų pasirinkimas, galimybė viešai reikšti savo nuomonę, praktikuoti pageidaujamą religiją, neribojamos galimybės dalyvauti visuomeninėje veikloje.

Gyventojams buvo užtikrinta galimybė išreikšti savo valią dėl laidojimo ir su tuo susijusių reikalų tvarkymo. Mirštantiesiems buvo užtikrintas dvasinių, socialinių, psichologinių, fizinių, religinių reikmių tenkinimas, užtikrinant privatumą ir orumą. Gyventojams buvo užtikrinta, kad jų pageidavimu, jiems mirštant, Įstaiga informuos jų artimuosius. 2019 m. 5 mirusius gyventojus laidojo artimieji, 4 gyventojus laidojo Įstaiga Čekiškės kapinėse. Įstaiga, atsižvelgdama į gyventojų pareikštą valią, 2019 m. prižiūrėjo 28 vienišų mirusių gyventojų kapus Čekiškės kapinėse.

***Aplinka ir būstas.*** Asmeniui užtikrinta, kad Įstaigos teritorijos, bendro naudojimo patalpų, gyvenamųjų patalpų bei kitų patalpų išplanavimas ir įrengimas atitinka Įstaigos paskirtį, šio tipo statiniams galiojančias statybos projektavimo, sveikatos apsaugos ministro patvirtintas higienos normas.

Užtikrintos saugios ir sveikos gyvenimo sąlygos, kontroliuojamas kasdienis patalpų valymas. Įstaiga atlikinėjo patalpų priežiūrą, gyventojų naudojamų baldų ir kitų įrengimų priežiūrą.

Įstaiga atlikinėjo teritorijos priežiūrą (valymas, šienavimas, augalų genėjimas ir sodinimas), taip pat lauko pavėsinėje buvo įrengta plytelių danga ir išklotas trinkelėmis pėsčiųjų takas, skirtas pasivaikščioti gyventojams aplink Įstaigos pastatą.

Vadovaujantis teisės aktais, buvo atliekama įrenginių ir tech. priemonių (elektros įrenginiai, keltuvai, signalizacijos, matavimo įrengimai, automobilis ir kt.) priežiūra.

***Turtas.***

Lentelėje pateikiama informacija apie Savivaldybei priklausantį turtą, Įstaigos valdomą patikėjimo teise.

|  |  |  |
| --- | --- | --- |
| **Adresas** | **Patalpos** | **Pastabos** |
| L. Markelio g. 5, Čekiškė, Kauno r. | Socialinės globos skyrius ir personalo patalpos | Unikalus Nr. 5298-0034-1014:0004, pažymėjimas plane 1D2p nuo R-10 iki R-18, R-22, R-23, nuo 4-2 iki 4-37, su ½ dalimi bendro naudojimo patalpos 4-1/8,93  |
| L. Markelio g. 5-2, Čekiškė, Kauno r. | Savarankiško gyvenimo skyrius | Šifras 1D2p, unikalus Nr.5210/0003:137  |
| L. Markelio g. 5, Čekiškė, Kauno r | Sandėlys | Šifras 8H1p, unikalus Nr.5298-0034-1086 |
| L. Markelio g. 5, Čekiškė, Kauno r | Sandėlys | Šifras 10G1p, unikalus Nr. 5298-0034-1053 |

Įstaiga naudoja žemės sklypą, esantį prie Įstaigos naudojamų pastatų, kuris perduotas Savivaldybei pagal valstybinės žemės panaudos sutartį, savo tiesioginei veiklai vykdyti.

Įstaiga naudoja vieną automobilį, kuris Įstaigai perduotas pagal patikėjimo sutartį su Savivaldybe.

2019 m. buvo perimtas ilgalaikis turtas (virtuvės įranga) iš Vaiko gerovės centro “Gynia”: gamybinis stalas; gamybinis stalas su plautuve; elektrinė viryklė EP-4ŽS-01 4 kaitlenčių; kepimo krosnis EŠ-4K; plautuvė. Turto vertė 5025,78 Eur.

Įstaigoje yra sudaryta Medžiagų, maisto produktų, medikamentų, degalų ir kuro, atsarginių detalių nurašymo komisija, kuri 2019 m. nurašinėjo sunaudotas vertybes kiekvieną mėnesį.

Įstaigoje yra sudaryta Trumpalaikio materialaus turto nurašymo komisija, kuri 2019 m. nurašinėjo sunaudotas vertybes pagal poreikį.

Teisės aktų nustatyta tvarka 2019 m. Įstaigoje buvo inventorizuojamas turtas: pinigai kasoje kiekvieną mėnesį; maisto produktai kiekvieną ketvirtį; ilgalaikis materialusis turtas, medžiagos ir kitos atsargos, finansinis turtas ir finansiniai įsipareigojimai kartą per metus.

***Personalas.*** Įstaigos personalo struktūra yra suformuota atsižvelgiant į asmenų, kuriems teikiamos paslaugos, skaičių, jų specialiuosius poreikius ir turimą negalią ir vadovaujantis socialinės apsaugos ir darbo ministro patvirtintais darbo laiko sąnaudų normatyvais ir kitais teisės aktais. Visi darbuotojai savo darbe vadovavosi pareigybių aprašymais. Įstaigoje užtikrinta, kad kokybiškos paslaugos asmenims yra teikiamos visą parą. Įstaigoje dirba personalas, turintis teisės aktuose nustatytą reikiamą išsilavinimą.

Asmens problemoms kompleksiškai spręsti Įstaiga užtikrino komandinį personalo darbą ir tarpinstitucinį bendradarbiavimą. Įstaigoje dirbantys darbuotojai turi komandinio darbo organizavimo žinių, gali apibūdinti Įstaigoje taikomus komandinio darbo principus, taip pat tarpinstitucinio bendradarbiavimo principus, naudojamus priimant sprendimus, susijusius su visapusiškų asmens poreikių tenkinimu.

Personalui sudaryta profesinį tobulėjimą motyvuojanti aplinka ir galimybės tobulinti profesinę kvalifikaciją. 2019-12-17 direktoriaus įsakymu Nr. P-80 buvo patvirtintas Savivaldybės biudžetinės įstaigos Čekiškės socialinės globos ir priežiūros namų 2020 metų darbuotojų atestacijos ir kvalifikacijos tobulinimo planas.

Lentelėje pateikiama informacija apie 2019 m. kvalifikacijos kėlime dalyvavusių darbuotojų skaičius.

|  |  |
| --- | --- |
| **Kvalifikacijos kėlimo programa** | **Dalyvavusių darbuotojų skaičius** |
| MB „Patirtys ir idėjos“ organizuota kvalifikacijos kėlimo programa „Profesinis identitetas ir vidinė motyvacija“ 16 val. | 4 |
| UAB „Factus sum“ organizuotas seminaras „Duomenų pateikimas į VSAKIS (pažengusiems)“ 8 akad. val. | 1 |
| Lietuvos ir Vokietijos UAB „TUVLITA“ organizuotas seminaras darbuotojų saugos ir sveikatos klausimais 24 val. | 1 |
| UAB „Signata“ organizuota privalomojo higienos įgūdžių mokymo bendroji programa (HB) 2 val. | 1 |
| .UAB „Signata“ organizuota privalomojo higienos įgūdžių mokymo specialioji programa (H2) 6 val. | 2 |
| UAB „Signata“ organizuota Įmonių, įstaigų ir organizacijų darbuotojų, atsakingų už pirmosios pagalbos suteikimą įmonėje (įstaigoje, organizacijoje) mokymo programa (PP) 8 val. | 1 |

Skatinamos Įstaigoje dirbančių darbuotojų iniciatyvos tobulinti komandinį darbą, ieškant efektyvių pagalbos būdų ir formų asmens problemoms spręsti.

Asmeniui teikiamų paslaugų kokybę garantuoja personalui teikiama reguliari ir kokybiška Įstaigoje dirbančių kolegų pagalba. Įstaigoje yra paskirtas asmuo, atsakingas už profesinės pagalbos kolegoms organizavimą.

2019 m. buvo vertinama darbuotojų praėjusių metų veikla, iškeltos užduotys 2019 m. Visi vertinami darbuotojai (12 darbuotojų) buvo įvertinti gerai.

2019-12-20 buvo sudarytas Savivaldybės biudžetinės įstaigos Čekiškės socialinės globos ir priežiūros namų 2020 m. darbuotojų kasmetinių atostogų suteikimo grafikas.

Vienai darbuotojai 2019-09-27 buvo pareikšta mero padėka už gerą darbą.

 2019 m. du darbuotojai buvo atleisti pačių prašymu ir du darbuotojai priimti. Vienas darbuotojas buvo priimtas ir tais pačiais metais atleistas jo paties prašymu.

***Administravimas.*** Įstaiga yra įregistruota Juridinių asmenų registre ir turi visus įstaigos steigimą ir veiklą reglamentuojančius dokumentus, kitus privalomus dokumentus:

1. Visuomenės sveikatos centro išduotą leidimą-higienos pasą;
2. Įstaigos nuostatus, Įstaigos skyrių nuostatus;
3. Metinį Įstaigos veiklos planą;
4. Patvirtintas paslaugų kainas;
5. Įstaigos pareigybių sąrašą, darbuotojų darbo laiko apskaitos dokumentus (darbo grafikus, darbo laiko apskaitos žiniaraščius), darbuotojų darbo sutartis;
6. Metines ataskaitas;
7. Darbo tvarkos taisykles darbuotojams;
8. Darbuotojų pareigybių aprašymus;
9. Darbuotojų kvalifikacijos tobulinimo planus;
10. Socialinės globos atitikties socialinės globos normoms vertinimo (įsivertinimo) išvadas;
11. Licencijas teikti socialinę globą;
12. Licenciją teikti bendrosios praktikos slaugos paslaugas;
13. Maisto tvarkymo subjekto pažymėjimą ir kitus reikiamus dokumentus.

Direktoriaus 2019-02-11 įsakymu Nr. ĮS-5 buvo patvirtintos 2018 metų Savivaldybės biudžetinės įstaigos Čekiškės socialinės globos ir priežiūros namų socialinės globos atitikties socialinės globos normoms įsivertinimo išvados.

2019 m. Įstaigoje buvo reguliariai organizuojami personalo pasitarimai, siekiant gerinti teikiamų paslaugų kokybę, apsvarstant aktualių teisės aktų pasikeitimus, gerosios praktikos pavyzdžius.

2019 m. Įstaiga rengė ir reguliariai atnaujino informacinį biuletenį (internetinį puslapį), kuriame pateikiama informacija apie Įstaigą.

Siekdama teikti efektyvias ir kokybiškas paslaugas, Įstaiga bendradarbiavo su Socialinės apsaugos ir darbo ministerija, kitomis socialinių paslaugų įstaigomis, Savivaldybinių socialinės globos įstaigų vadovų asociacija, Savivaldybe ir kitomis įstaigomis.

***Viešieji pirkimai.*** Įstaiga yra pasitvirtinusi Mažos vertės pirkimų organizavimo tvarkos aprašą. Įstaigoje pirkimus vykdė du pirkimų organizatoriai ir Įstaigos viešųjų pirkimų komisija. Visi Įstaigos vykdomi pirkimai buvo mažos vertės. 2019 m. organizuota ir įvykdyta viešųjų prekių, paslaugų ir darbų pirkimų už 32663,59 Eur. Iš jų: darbų pirkimas 11979,00 Eur, paslaugų pirkimas 4835,91 Eur, prekių pirkimas 15848,68 Eur.

***Asmens duomenų apsauga.*** Įstaiga asmenims garantavusi, kad personalas užtikrins informacijos apie asmenį, jo globėją, rūpintoją, šeimos narius ar artimuosius giminaičius konfidencialumą.

Asmeniui užtikrintas tvarkingas su asmeniu susijusios informacijos ir dokumentų kaupimas jo bylose bei joje esančios informacijos konfidencialumas. Įstaigoje tiesiogiai su asmenimis dirbantys darbuotojai informacijos konfidencialumo užtikrinimą yra patvirtinę raštiškais pasižadėjimais. Įstaiga yra pasitvirtinusi asmens duomenų tvarkymo taisykles, asmens duomenų veiklos įrašus. Įstaigoje yra paskirtas atsakingas darbuotojas už duomenų apsaugą. Asmenys yra informuoti apie asmens duomenų tvarkymą ir pateikę atitinkamus sutikimus.

***Dokumentų tvarkymas.*** Įstaigoje yra patvirtintas Dokumentų registrų sąrašas. Įstaiga dokumentų bylas vedė pagal 2018 metais patvirtintą 2019 metų dokumentacijos planą. 2019-11-22, buvo patvirtintas Savivaldybės biudžetinės įstaigos Čekiškės socialinės globos ir priežiūros namų 2020 m. dokumentacijos planas. Įstaigoje paskirtas darbuotojas vertinti dokumentų fizinę būklę.

 2019 m. buvo sudaryta 13 sutarčių (2018 m. – 29): prekėms įsigyti – 3 (2018 m. – 13), paslaugoms įsigyti 9 (2018 m. – 16), darbams – 1. Buvo parengti 103 susirašinėjimo raštai (2018 m. – 104). Parengta įsakymų bendros veiklos klausimais 56 (2018 m. – 54). Parengti 23 įsakymai dėl atostogų, komandiruočių (2018 m. – 31). Parengta personalo įsakymų 80 (2018 m. – 127). Gauta 100 raštų (2018 m. – 91).

 Įstaigoje veikia Dokumentų ekspertų komisija, kuri 2019 m. atrinko bylas naikinimui, ilgalaikiam ir trumpalaikiam saugojimui ir parengė 2020 metų dokumentacijos planą.

***Darbų sauga, gaisrinė sauga, civilinė sauga.*** Įstaiga užtikrina priemonių, susijusių su saugių ir sveikų darbo sąlygų personalui, sudarymą, ir jų taikymą. Įstaigoje yra darbuotojas atliekantis darbų saugos ir sveikatos specialisto funkcijas. 2019 m. visi darbuotojai buvo laiku pasirašytinai instruktuoti pagal Įstaigos pasitvirtintas darbų saugos ir sveikatos instrukcijas. 2019 m. visiems darbuotojams buvo laiku išduodamos asmeninės apsauginės priemonės pagal Įstaigoje patvirtintą Asmeninių apsauginių priemonių išdavimo ir priėmimo tvarką. 2019 m. visi darbuotojai laiku pasitikrino sveikatą, vadovaujantis Įstaigoje patvirtintu Darbuotojų, kuriems privaloma pasitikrinti sveikatą, sąrašu.

 2019 m. darbuotojams, pateikusiems sutikimus, buvo atlikti kraujo tyrimai dėl tymų darbdavio lėšomis. Darbdavio lėšomis buvo paskiepyti 5 darbuotojai.

Įstaigoje yra paskirtas darbuotojas atsakingas už priešgaisrinės techninės komisijos funkcijų atlikimą. 2019 m. visi darbuotojai buvo laiku instruktuoti pagal Įstaigoje patvirtintas gaisrinės saugos instrukcijas. 2019 m. buvo laiku atliekamas pirminių gaisro gesinimo priemonių kalibravimas. Taip pat atliekama periodinė automatinės gaisrinės signalizacijos techninė priežiūra, pagal nustatytus reikalavimus.

 Įstaigoje yra paskirtas atsakingas darbuotojas atlikti funkcijas, įgyvendinant civilinės saugos sistemos uždavinius.

Direktoriaus 2019-04-12 įsakymu Nr. P-29, buvo patvirtintas Savivaldybės biudžetinės įstaigos Čekiškės socialinės globos ir priežiūros namų civilinio mobilizacinio personalo rezervo sąrašas. Įstaigoje 2019-11-26 vyko civilinės saugos mokymai.

**III SKYRIUS**

**KITA INFORMACIJA**

Teikiamų paslaugų kokybė yra aptarinėjama su gyventojais individualiai. 2019-04-23 vykusiame gyventojų susirinkime, kuriame dalyvavo 21 gyventojas, buvo aptariama 2018 m. teiktų paslaugų kokybė. Diskusijų metu dalyvaujančių asmenų bendru sutarimu gyventojai gerai įvertino paslaugų kokybę. 2020-01-07buvo aptariama 2019 m. teiktų paslaugų kokybė Įstaigos tarybos susirinkime ir paprašyta palyginti su 2018 metais. Gyventojų atstovai gerai įvertino teikiamų paslaugų kokybę. 2019 metais pabaigoje socialinės globos paslaugos gavėjai ir savarankiško gyvenimo paslaugos gavėjai gavo kokybiškas paslaugas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_